NER วิ่งแรง 4% ทำ “ออลไทม์ไฮ” รอบใหม่! จ่อประกาศงบฯ Q2 โตเท่าตัว
NER วิ่งแรง 4% ทำ “ออลไทม์ไฮ” รอบใหม่! จ่อประกาศงบฯ Q2 โต
NER วิ่งแรง 4% ทำ “ออลไทม์ไฮ” รอบใหม่! จ่อประกาศงบฯ Q2 โต
10 ส.ค. 2563

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ล่าสุด ณ เวลา 10.35 น. อยู่ที่ 3.66 บาท บวก 0.16 บาท หรือ 4.57% สูงสุดที่ 3.70 บาท ต่ำสุดที่ 3.56 บาท ด้วยมูลค่าซื้อขาย 431.94 ล้านบาท

โดยราคาหุ้นปรับตัวขึ้นต่อเนื่องและทำจุดสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 7 พ.ย.2561 มีราคา IPO อยู่ที่ 2.58 บาทต่อหุ้น
โดยก่อนหน้านี้ นักวิเคราะห์จาก บล.ฟิลลิป (ประเทศไทย) คาดว่าผลกำไรในไตรมาส 2/63 ของ NER จะอยู่ที่ 124 ล้าบาท เพิ่มขึ้น 106% เมื่อเทียบจากไตรมาสก่อน โดยไตรมาส 1/63 มีกำไร 60 ล้านบาท ซึ่งมาจากปริมาณขายที่ดีขึ้น แม้ราคาขายเฉลี่ยจะอ่อนลงเล็กน้อย ซึ่งขณะนี้ก็มองว่ามีโอกาสที่ NER จะมีกำไรออกมาดีกว่าที่คาดไว้เหมือนกัน หากออกมาดีกว่าคาดก็อาจจะปรับราคาเป้าหมายขึ้นเล็กน้อย
นอกจากนี้ ในช่วงครึ่งปีหลังก็น่าจะดีขึ้นต่อเนื่องได้ หากเศรษฐกิจจีนยังดีขึ้นต่อเนื่องก็จะทำให้ยอดขายรถยนต์ดีขึ้น เป็นบวกต่อการส่งออกยางของ NER  อย่างไรก็ดี NER จะเริ่มทยอยส่งสินค้าไปจีนในช่วงครึ่งปีหลังแล้ว
 
 